b'\n_START_ARTICLE_\nNajdeni posnetki (filmski \xc5\xbeanr)\n_START_PARAGRAPH_\nNajdeni posnetki (angle\xc5\xa1ko found footage) so filmski pod\xc5\xbeanr, v katerem je ves film ali njegov bistveni del prikazan v obliki navidezno amaterskih posnetkov. Posebej pogoste so grozljivke, posnete v tehniki najdenih posnetkov, ki vklju\xc4\x8dujejo najden material, posnet s strani preminule ali pogre\xc5\xa1ane osebe. Posnetki so obi\xc4\x8dajno posneti\xc2\xa0\xc2\xbbs treso\xc4\x8do roko\xc2\xab\xc2\xa0in naturalisti\xc4\x8dno, pogosto pa zgodbo pripoveduje prav avtor posnetkov._NEWLINE_Med znanimi grozljivkami, posnetimi s tehniko najdenih posnetkov, so na primer Cannibal Holocaust, \xc4\x8carovnica iz Blaira (The Blair Witch Project), Paranormalno (Paranormal Activity), Dnevnik \xc5\xbeivih mrtvecev (Diary of the Dead). Tehniko uporabljajo tudi v komedijah (na primer Varu\xc5\xa1ka (Babysitting) in Projekt X), znanstvenofantasti\xc4\x8dnih filmih (npr. Kronika (Chronicle), Projekt Almanah (Project Almanac), Europa Report) in dramah (npr. Exhibit A, Zero Day).'